open-index/open-wikipedia-markdown huggingface dataset:
Святый

**Святый** — особа, котра е вызнавана за посѣдаючу выимочный ступень святости циже подобности або приближѣня ку Богу. Суть то люде, окреме прославлены од Бога, а по смерти вызнаменаны благодатныма дарами.

Почитаня святых характерно про православие, католицизм и давны восточны Церквы. Основу христианского розумѣня святости творить представа о перемѣнѣ людской природы под вплывом Божой милости и на закладѣ одкуплѣня Исусом Христом грехох чоловѣка. Поступно взникла и процедура канонизации.

В протестантствѣ култ святых не ествуе через цѣлком иншакы представы о спасѣню. Понеже нико не годен заслужити спасѣня властныма усилованями, приближѣня вѣрника ку Христови не е доводом, жебы ся став з нього посередник перед Богом або заступник за Церковь.

## Жерела и одказы
* **Несмиянова  О. В., Семанов А. М.**: Святые //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) 

## Референции

Катеґорія:Святы
Божа милость

**Божа милость**,  *χάρις,*  *gratia*  *блага склонность, благый дар* або **Божа благодать** — в богословии означать божеску силу, даровану од Бога чоловѣкови про його спасѣня во Христѣ.

Незбытность божеской благодати про спасѣня согрѣшившого через Адама цѣлого людства  была вызнавана од зачатку христианства, при тому восточны отцѣ Церкви предпокладали попри ней еще ай слободну чинность людской воли, а западны давали Божой милости выимочну вагу. В V. сторочу учѣня о Божой милости было выпрацовано на систему Святым Августином, котрый приписовав спасѣня чоловѣка лем самой Божой милости, яку не мож достати заслугами чоловѣка, але ся давать она мимо всякых заслуг, задарь (gratia gratis data). В той истой добѣ британскый монах Пелагий учив, же ся чоловѣк може спасти властныма силами, без помочи Божой милости. Учѣня Пелагия было засуджене; на востоку и западѣ было приняте учѣня Августина, хоть не в цѣлости (наклонены были вызнати даяку участь людской воли в зысканю Божой милости). В XIII. сторочу тот спор продовжали два монашы чины: доминикане (по боку Августина) и францишкане (по противном боку). В новой добѣ при учѣню Августина зоставають реформаты, напротив, римокатолици стоять за припущѣня участи людской воли в спасѣню. 

## Жерела о одказы
* **Кырлежев А. И.**: Благодать //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  С. 171.
* **МЭСБЕ/Благодать** //Малый энциклопедический словарь Брокгауза и Ефрона, т. I, вып. 1 (1907) Верзия з датума: 18 марта 2018‎

## Референции

Катеґорія:Хрістіанство
Бирмованя

**Бирмованя**, у войводянскых Русинох **бирмалованя**, або **конфирмация**, од  *confirmare укрѣпляти, утверджовати* — една зоз святых тайн христианскых, вызнавана Католицков и Православнов Церквами.

У православных ся зве миропомазаньом и е удѣляне такой по крестѣ, а у католикох — по досягнутю вѣка 7–12 (в России — 15 рокы, при тому лем епископом. Тайна бирмованя доповнять и змоцнять надприродный характер оконченой скорше тайны крещѣня католика; через бирмованя вѣрный ся укрѣплять силов Духа Святого, достаючи його благодатны дары, и так ся еще тѣснѣйше споюе з Церквов.

У протестантох конфирмация ся не поважуе за святу тайну, а обряд конфирмации ся складать зо сповѣданя вѣры конфирмованым, морализуючого слова ку ньому од пастора и молитвы за нього, прочитаной пастором. Тот обряд служить актом славностного, усвѣдоменого и слободного выяву особной вѣры конфирмованого во Исуса Христа, яко Бога и Спасителя, и разом актом його остаточного приятя до церковного сполоченства.

## Жерела и одказы
* **Барсов Н. И.**: Конфирмация //Энциклопедический словарь Брокгауза и Ефрона, т. XVI (1895): Конкорд — Коялович. 
* **Овсиенко Ф. Г.**: Конфирмация //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус) 
* **[[Юлиян Рамач]]** (ред.): Словнїк руского народного язика. Том І. А-Н.Филозофски факултет, Завод за културу войводянских Руснацох, Дружтво за руски язик, литературу и културу, Руске Слово: Нови Сад,  2017 

## Референции

Катеґорія:Христианскы тайны
Святый Дух

**Святый Дух**, в христианской вѣронауцѣ — Бог, в триадологии — третя Особа (Подоба) Тройцѣ, предвѣчно выходить од Отця (в католицкой догмѣ од Отця и од Сына, *Filioque*) и посылать ся во свѣт Сыном (Иоанн; 15:26), мать особовы призначности, але при том затримуе сущностну едноту зоз иными Подобами.

Особовыма призначностями Святого Духа суть: всевѣдучость, всеприсутность, вѣчность, всемогучость, творивость, сила очищѣня од грѣха, чудотворѣня, провидѣня и др., зашто ничим ся не поступать Богу-Отцю и Богу-Сыну, мать ту исту божеску природу (φύσις). 

Зато пристоить Му поклонѣня и прославлѣня, ровное з Отцьом и Сыном (Мафтей; 28:19). Святый Дух «глаголать пророкы» (говорить через апостолох) и явив ся людьом едным необычайным способом, коли на 50-й день Воскресѣня Христового спустив ся на апостолы в подобѣ языкох огня, а и нынѣ сходить на каждого истинного христиана через усиловну молитву и тайны.

Главна бо особова властность святого Духа — способность освячовати — реализуе ся во святых тайнах ай иншых богослужбах. Ку Святому Духу обернена молитва *[[Царю небесный]]*, котра ся широко поуживать и поза храмовыма службами в каждоденных припадах перед зачатком важного подузятя, жебы призвати Святого Духа на участникох. При крещѣню Исуса Христа на Йорданѣ Святый Дух зойшов на нього в подобѣ голуба (Лука; 3:22), зато голуб ся поважуе за символ Святого Духа, ай так найчастѣйше ся зображуе в малярствѣ.

## Жерела и одказы
* **Архимандрит Никифор**: Духъ Святый //Иллюстрированная полная популярная библейская энциклопедія — М., 1891  С.&nbsp;205.
* **Давыдов И. П.**: Дух Святой //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  С. 412
* **Рубан Ю. И.**: СВЯТОЙ ДУХ // Большая российская энциклопедия. Том 29. Москва, 2015, с. 572 Редаговане: 2017. Одчитане: 07.07.2020 

## Референции

Катеґорія:Догмы
Миро

**Миро**,  *τό μύρον* *благовонна масть* — назва субстанции, хоснованой Христиансков Церквов в тайнѣ миропомазаня.

## Зложѣня мира
На зачатку таков субстанциов быв самый чистый ростлинный олай. Од VI. стороча на Востоку ку олайови зачали примѣшовати балзамы и ароматичны материи. Такого зложѣня миро хоснують и на Западѣ, ани не знати од як давна. В XVI. сторочу Испанцѣ привезли до Европы из Индии новый, екстра пахучый балзам, котрый папы Павел III. и Пий IV. дозволили примѣшовати ку олаю намѣсто балзама палестинского при зготовлѣню мира. В року 1726 в России в миро додавали 27 субстанций. В року 1897 — 31 субстанцию. У католикох миро зложене зоз двох части — олай и перуанскый балзам. 

В Русской Православной Церкви в сучасности миро мать около 40 зложок.

## Зготовлѣня мира
Процес зготовлѣня мира и його освячѣня мать строгы правила, котры ся одличують в розличных Церквах. Освячовати миро можуть лем епископы, або и прямо найвысша особа в Церкви.

## Жерела и одказы
* **Акишин С. Ю.** МИРО // Большая российская энциклопедия. Том 20. Москва, 2012, стр. 434 Верзия: 2017. Одчитане: 2020-07-07https://old.bigenc.ru/religious_studies/text/2217105
* **Барсов Н. И.** Миро //Энциклопедический словарь Брокгауза и Ефрона, т. XX (1897): Московский Университет — Наказания исправительные, с. 390 Одчитане: 2020-07-07

## Референции

Катеґорія:Христианскы тайны
Царю небесный

**Царю небесный**,  *Βασιλεῦ Οὐράνιε* — курта молитва  Христианской Церкви восточного обряда, обернена ку Святому Духу, часть ранной молитвы христиана.

В той молитвѣ ся обертаеме ку Святому Духу, третьой особѣ Святой Тройцѣ. Царь небесный, Утѣшитель, Дух истины, Сокровище благых (комора добра), Податель жизни — суть то вшитко ословлѣня Святого Духа, котрый е всягды и наповнять вшитко, без чого не было бы живота духовного, святого и вѣчного. Зоз словами «прииди и вселися в ны» христиане просять, обы Дух Святый наповнив тыж их. Обычайно тота молитва ку Святому Духу ся читать рано и перед всякым важным дѣлом.

## Жерела и одказы
* **[[Йоанн Кутка|О. Иоаннъ Кутка]]**: Букварь языка рускаго съ прочїимъ руководїемъ начинающихъ учитися. — В Будинѣ, 1799 
* **[[Йоанн Кутка|О. Иоаннъ Кутка]]**: Катихисїсъ малый или наука православно-христїанская сокращенная во благочестное воспитанїе юношества дїецесїи Мункачовскїя, составленная въ Унгварѣ. — В Будинѣ, 1801
* 

## Референции
Небесный екватор

**Небесный екватор** — представляна линия (великый круг) на представляной небесной сферѣ, утворена сѣчнов ровинов, простопаднов оси обертаня Землѣ, ростинаючов небесну сферу на двѣ ровны части, сѣверну и южну полукулю.
;Иншы дефиниции:
* Екватор небесный — великый круг небесной сферы, котрый ю роздѣлять на сѣверну и южну полукулѣ, и  ровина котрого простопадна до оси свѣту.
* Небесный екватор — се великый круг, котрый е проекциев екватора Землѣ на небесну сферу. Его ровина простопадна оси обертаня Землѣ.

;Найважнѣйшы характеристикы:Екватор и еклиптика перетинають ся в точках ярнього и осенного ровноденства. но через прецессии земной оси ровина екватора мѣнять свою пологу з периодом около 26000&nbsp;рокы, а з тым и точкы ровноденства. Угол меджи ровинами екватора и еклиптикы теперь 23°26’, а за послѣдны  он ся через прецесию мѣняв од 22,0° до 24,5°.

## Жерела и одказы
* **Berger, A. L.** Obliquity and Precession for the Last 5000000 Years (англ.) // Astronomy and Astrophysics : journal. — 1976. —  —  Одчитане 2021-04-20
* **Климишин І. А.,  Корсунь А. О.** (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   Доступне онлайн. Одчитане: 2021-04-20  C.&nbsp;147
* 

## Референции

Катеґорія:Астрономична терминология
Катеґорія:Географична терминология
Катеґорія:Сферична астрономия
Христология

**Христология**, од  *Χριστος Христос* + *λόγος учѣня* — роздѣл христианской теологии, штудируючый особу и земный живот Исуса з Назарета, стотожньованого з другов особов Святой Тройцѣ, Богом-Сыном.

Христология ся зачала формовати уже в апостолской добѣ (I. стороча), о том свѣдчать закладны про христологию тексты Нового Закона. В добѣ Вселенскых соборох (IV. – VIII. стороча) христология достала догматизовану форму в процесѣ конфронтации з розличныма еретичныма учѣнями. В христологичных поглядах меджи розличныма Церквами и теологами доднесь екзистують сериозны роздѣлы.

## Жерела и одказы
* **Давыдов И. П.**: Христология // Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус), сс.&nbsp;427–428. 

## Референции

Катеґорія:Теология
Первородный грѣх

**Первородный грѣх**,  *peccatum originale*, иншак: **грѣх прародичовскый** — в религийном понятю грѣх первых людей — Адама и Евы, наслѣдком котрого грѣха стала ся показеность людской натуры, дѣдичена каждым из людей через физичне уроджѣня.

Первый, ко похосновав слова «первородный грѣх» в теологии быв Святый Августин.

Грѣх пришов во свѣт через знеужитя Адамом и Евов дарованой им Богом слободной волѣ. Наслѣдком того змѣнив ся не лем сам чоловѣк, але и вшиток його свѣт: до нього вошла смерть, як духовна — розлучѣня чоловѣка и Бога, — так и физична. Грѣх первых людей перешов на цѣлый людскый род, ним была заражена сама людска природа, же ани еден из потомкох Адама и Евы не быв збавленый од дѣдичной нахылности ку грѣху.

## См. тыж
* Адам и Ева

## Жерела и одказы
* **Podręczna Encyklopedia Kościelna** (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). T. 13–14.  Wydawnictwo biblioteki dzieł chrześcijańskich.  Warszawa, 1907.  Сс. 370–373.
* ГРЕХ ПЕРВОРОДНЫЙ // **Большая российская энциклопедия**. Том 7. Москва, 2007, стр. 685 Редаговане: 2016. Одчитане: 10.07.2020https://old.bigenc.ru/religious_studies/text/2378067 

## Референции
Сотериология

**Сотериология**, од  *σωτηρία спасѣня* + *λόγος учѣня* — теологичне учѣня о спасѣню чоловѣка и свѣта, ествуюче во вельох религиях. В христианствѣ — якнайважнѣйша часть догматичного богословия, тѣсно звязана з христологиев и учѣньом о благодати.

## Концепции
В основѣ сотериологии лежить теологична  интерпретация проблем грѣха, одкуплѣня, благодати, одкровѣня.

Сотериологичны концепции розличных религий мож задѣлити до двох груп: едны выходят з того, же чоловѣк годен сам дойти ку спасѣню вдякы статочному животу, другы — же ку спасѣню потребне Боже благоволѣня. Первый вариант характерный про будгизм, другый — про католицизм и розличны пруды протестантства. При том в католицизме и православии спасѣня ся представлять можным лем через помочь Церкви. В протестантствѣ посередницка роль Церкви ся одмѣтуе, спасены будуть тоты, што вѣрують (теза «оправданя вѣров»); в радикалном калвинском вариантѣ спасены быдуть лем выбраны, а всякы 
добры дѣла чоловѣка и сама його вѣра суть даром Духа святого.
 
В исламѣ спасѣня ся доставать твердым держаньом могамеданскых предписох, включно паломництва ку святым мѣстам.

## Интересны факты
Ортодоксална христианска сотериология припущала можность спасѣня лем про вѣрникох свойой конфесии, а днесь ряд представительох модерной католицкой думкы трактуе сотериологию овельо ширше: спасѣня можне не лем про христиан хотьякой конфессии, но и для невѣруючых (А. де Любак), ба аж и атеистох (К. Ранер), кедь ведуть нравный способ живота.

## Жерела и одказы
* **Овсиенко Ф. Г.**: Сотериология //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  С. 1193.
* СОТЕРИОЛОГИЯ // **Большая российская энциклопедия**. Том 30. Москва, 2015, стр. 728 Редакция: 2017. Одчитане: 09.07.2020

## Референции
Грѣх

**Грѣх**,  *άμαρτία хыба, прогрѣшѣня, вина*,  *peccatum прогрѣшѣня, злочин* — понятя религийной етикы, обсягуюче розличны одхылѣня од еталона праведного живота. Понеже всяке право бере свою силу прямо, або непрямо з волѣ Божой, грѣх мож окреслити як доброволне переступлѣня наказу Божого. 

На понятя грѣху складують ся три чинникы:
# чин, котрый ся противить наказу Божому, циже чин злый;
# усвѣдомлѣня того, што ся чинить;
# злагода з властнов вольов.
Кедь едного з тых чинникох нее, та нее ани грѣха. Иншак кажучи, кедь чоловѣк не усвѣдомлюе, же робить злый чин, або усвѣдомлюе, але робить то против властной волѣ, то не буде грѣх.  

Понятя грѣха в розличных конфесиях мають свою шпецифичность, а тыж мѣнали ся в розличных историчных добах.

Христианови тайнов крещѣня ся одпущать первородный грѣх, што перейшов од предкох. Але каждый христиан ся допущать грѣхох и по крещѣню (грѣхы учинковы), а тоты ся му одпущають тайнов покаяня.

## Сѣм головных грѣхох
За головны грѣхы ся поважують:
# Пыха
# Скупость
# Нечистота
# Завистливость
# Пияцтво
# Гнѣв
# Лѣнивство до Божой хвалы

## Жерела и одказы
* **Podręczna Encyklopedia Kościelna** (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). T. 13–14.  Wydawnictwo biblioteki dzieł chrześcijańskich.  Warszawa, 1907.  Сс. 368–370.
* **Давыдов И. П.**: Грех //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  Сс. 327–329.
* **О. [[Франтішек Крайняк]]**: Малый грекокатолицькый катехізм про русинськы діти. — Пряшів: Русинська оброда, 1992. С. 9.

## Референции
Адам и Ева

**Адам и Ева** были, подля библии, первы люде, прародичове вшиткых люди. Адам, , означать *чоловѣк*, а Ева,  — имя, што Адам дав свойой женѣ, означать *жива*.

## Библийна история
На шестый и послѣдный день творѣня свѣта Бог сотворив первого чоловѣка (Адама) из пороха земного, на образ и подобу Божу. Господь Бог вдыхнув до нього живот и став ся Адам живов душов. Господь дав му панованя над рыбами морскыма, и над птицями небесныма, и над звѣрями, и над всякым живым, плазаючым по земли. Але не было меджи нима помочника Адамови, ровного йому. Зато Бог Адама успав, а так му выняв едно ребро и з того вытворив жену (Еву). Обое были голы и не ганьбили ся. Про бываня им Господь Бог насадив рай, в котром росло из земли всяке дерево, миле наоко и ѣсти валушное. Было им дозволено ѣсти плоды од всякого дерева в садѣ, окрем едного — дерева познаня добра и зла — под страхом смерти было заказане ѣсти од нього. Так они жили в раю и благовали в чистотѣ и невинности, не знати як довго, але раз тому пришов конець. Быв там гад, котрый наговорив Еву, жебы покушала од дерева познаня добра и зла, а она наговорила Адама и сим грѣхом притягли на себе гнѣв свого Сотворителя. Грѣх ся указав так, же зачали ся ганьбити, же суть голы, и хотѣли ся спрятати од Бога. Як были приволаны, Адам складовав вину на жену, а она — на гада. А зато были вшиткы трое выгнаны з рая.  Библийна история Адама и Евы на том ся перерывать. 

## Далшый живот
Из тым, же были выгнаны, стали ся смертелныма, а цѣлый людскый род, котрому были они прародичове, несе на собѣ печать первородного грѣха. Адам жив 930 рокы. Ева стала ся праматерьов вшиткых жиючых люди. История Адама и Евы, с даякыма вариациями захранила ся в переданях вшиткых старовѣкых народох.

## Жерела и одказы
* **Архимандрит Никифор**, Иллюстрированная полная популярная библейская энциклопедия — М.: Типогр. А. И. Снегиревой, 1891. 

## Референции
Великый круг

**Великый круг** — круг, якый ся творить в резултатѣ перетину сферы з ровинов, котра проходить через центер сферы.

На небесной сферѣ примѣром великого круга мож быти небесный екватор (червена), еклиптика (зелена) або небесны мередианы (вертикалны бѣлы), в каждом припадѣ — плоха, замкнута кружницьов, або сама кружниця.

## См. тыж
* Малый круг

## Жерела и одказы
* **Климишин І.А.,  Корсунь А.О.** (ред.) Астрономічний енциклопедичний словник — Львів : Голов. астроном. обсерваторія НАН України : Львів. нац. ун-т ім. Івана Франка, 2003.  — 548 c.   Доступне онлайн. Одчитане: 2020-07-11  C. 65

## Референции
Інфразвук

**Інфразвук** є звук з фреквенціов низшов як 16 Гз. Інфразвук чують напр. слоны.

Катеґорія:Звук
Ултразвук

**Ултразвук** є звук з фреквенціов высшов як 20 кГз.

Катеґорія:Звук
Торньошпалца

**Торньошпалца**,  *Tornyospálca* — село жупы Саболч-Сатмар-Берег, округа Кишварда. 

## Полога
Лежить в сѣверовыходной части Мадярщины, на желѣзничной линии Матесалка – Чоп, о 25 км од украинской границѣ.

## История
Перва упоминка в историчных жерелах походить з року 1212. Найстарша будова в селѣ — реформатска мурована церква з гуситской добы, XV. стороча.

## Обывательство
Подля списованя з року 2011 в селѣ 93% обывательох Мадяре, 7% — Ромы.

## Вызнамны родаци
* Иштван Удвари (1950–2005), слависта, професор, член Мадярской Академии Наук

## Жерела и одказы
*  
*  
*  

## Референции

Катеґорія:Населены пункты Мадярьска
Славистика

**Славистика** — група научных дисциплин, придѣленых штудованю языкох и литератур, фолклора, истории, материалной и духовной културы славянскых народох.

Зрод славистикы зачав ся в XVI. – XVII. сторочу, коли ся появили первы славянскы граматикы и коли было написане *Граматично изказанье* Ю. Крижанича (1666). Первым великым славянскым филологом, заложившым основы славистикы быв Чех Йозеф Добровскый, котрый написав научну граматику старославянского языка (1822), чешску граматику (1809), историю чешского языка и литературы (1792) и окреслив круг проблем, стоявшых перед славистиков и не стратившых актуалность доднесь: поровнателны изгледованя славянскых языкох, штудии старославянского языка, модерных славянскых языкох, кирило-методска традиция (проблема взнику и вывоя славянского писемства).

В року 1955 в Београдѣ быв основаный *Меджинародный комитет славистох*, котрый организуе приготовлѣня и  одбываня конгресох славистох (обычайно кажды 5 рокы) и роботу меджинародных славистичных комисий в розличных областях славистикы.

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 1223.
* **Ярцева В. Н.**  (гл. ред.) //Языкознание. Большой энциклопедический словарь. — 2-е изд. — Москва: Большая Российская энциклопедия, 1998 — 685 с.   Сс. 458–459.

## Референции
Николай Лобачевскый

**Николай Иванович Лобачевскый**(1. децембер 1792, Нижнїй Новгород — 24. фебруар 1856, Казань)  — російскый математік і ґеометер.

В 1829 опубликовал опис геометрий, котры были згодны з Евклидовсков геометриов во вшитком окрем постулата паралелности, тото была так звана гиперболична геометрия.

## См. тыж
* Евклидовска геометрия

## Референции

Катеґорія:Математіци
Нѣредьгаза

**Нѣредьгаза**,  *Nyíregyháza* — административный центер жупы Саболч-Сатмар-Берег, город з правами жупы, семый найвекшый город Мадярщины. 

## Полога
Лежить в сѣверовыходной части Мадярщины, на перекрестю четырьох главных автодорог так, же путуючый з иншых частей державы до Подкарпатя або сѣверной части Румынии майже бизовно буде ити через Нѣредьгазу. 

## История
Перва упоминка походить з року 1209, тогды еще осада звала ся *Nyír Нѣр*, в року 1326 уже мали церкву, одты до имена додало ся *egyház едьгаз (церква)*. В року 1786 Нѣредьгаза достала статус мѣстечка (mezőváros) и мала право четыри раз в року держати велику торговицю, а в року 1837 ку тому додали ся шпециалны кральовскы привилегии, и в резултатѣ вывинули ся културны общества, выставили городску болницю, городску радницю, готел при Соленом озерѣ. В року 1858 зачала ходити желѣзниця, в року 1878 Нѣредьгаза стала ся административным центром жупы Саболч.

## Обывательство
Максимум обывательства быв досягнутый в року 2011: 119 746 особ. Подля списованя найвекшыма етничныма меншинами были:

## Газдовство
Пѣсковата земля в околици города добра на цукровый бурак, кромплѣ, доган. Продукують тыж просонцвѣт, мак, дынѣ, грызачкы, барацкы, а якмай, яблока. Ховають свинѣ ай иншый статок. Нѣредьгаза — традичный центер торговли земледѣлсков продукциов. Од зачатку XXI. стороча значно выросла продукция легкого промысла, найважнѣйшы конарѣ мѣстного промысла суть гумарскый, папѣрьовый, хемичный, выроба бавок и електроникы.

## Туристичны атракции
* Зоологична заграда, де мож видѣти понад 500 видох звѣрины, меджи нима вельо необычайных.
* Курорт Sóstó (Солене озеро)
* Етнографичный сканзен (около курорта), де представлены будовы з пятьох регионох Мадярщины. 

## Жерела и одказы
* **Лобанов М. М., Желицки Ч. Б.** НЬИРЕДЬХАЗА // Большая российская энциклопедия. Том 23. Москва, 2013, стр. 408-409 Редаговане: 2017. Одчитане: 13.07.2020https://old.bigenc.ru/geography/text/2280696
*  
*  
*  
*  

## Референции

Катеґорія:Населены пункты Мадярьска
Мисионер

**Мисионер**, од  *missio посланя, улога* — шпециалный представитель религийной организации, посланый на еще не освоены територии з цѣльов росширѣня свойой вѣронаукы и зысканя новых вѣрных (неофитох).

## Жерела и одказы
* **Давыдов И. П.**: Миссионерство //Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект, Гаудеамус, 2008. — 1520 с. ( Академический Проект)  ( Гаудеамус)  Сс. 812–813.

## Референции
Обрг

**Обрг** — село в Хорватии, административно припадне общинѣ Рибник Карловацкой жупы.

## Полога
Лежить о 18 км на сѣверозапад од Карловця и о 2 км на сѣвер од центра общины Рибник, на горбку над потоком Обрг.

## Обывательство

## Вызнамны родаци

* Юрай Крижанич, загребскый каноник, писатель, лингвиста, еден з найпервых представительох панславизма

## Атракции
В дубровцѣ над закрутов потока мож еще видѣти руины даколишного родинного каштеля Крижаничох. 
 
## Жерела и одказы
* 

## Референции
Легота (окрес Нѣтра)

**Легота**,   Lehota — село в окресѣ  Нѣтра на  Словакии, положене о 7 км на запад од Нѣтры.

Село мать водоводну и газову цѣвову сѣть, вывоз комуналного одпаду, основну школу, библиотеку, фотбалове игриско, пошту, продавалнѣ, майстерню на оправу авт, приватно практикуючых дохтора и стоматолога.

## История
Перва пряма документална упоминка походить з року 1437, коли село достало ся роду Очкай, а тогдышна назва была Lehotha. В року 1618 Легота была цѣлком спустошена Османами.

## Обывательство

## Вызнамны родаци
* Милан Шашик (1952–2010–2020), епископ Мукачовской Грекокатолицкой епархии 

## Интересны факты
Аж до року 1945 в селѣ газдынѣ ткали полотно з конопель и вышивали.

## Жерела и одказы
*  
*  

## Референции
Семинария

**Семинария**, од  *seminarium  россадник, школка*, од  *semen сѣмя*  (генетив *seminis*), тип шпециалного училища середнього уровня едукации. Найвекшого росширѣня достали семинарии на выуку священикох (духовны) и учительох зачаточной школы (учительскы).

Перва учительска семинария была отворена в Реймсу, Франция, в року 1684.

## Жерела и одказы
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 1193.
* **Толстихина А. О.**: СЕМИНАРИЯ // Большая российская энциклопедия. Том 29. Москва, 2015, стр. 731-732. Редаговане: 2017. Одчитане: 16.07.2020https://old.bigenc.ru/education/text/3547620

## Референции

Катеґорія:Школы
Нѣтра

**Нѣтра**,  *Nyitra*,  *Neutra*,  *Nyitra* — крайскый город, центер Нѣтрянского края, оддаленый о 70 км на выход од главного города Братиславы. Город позарядового историчного вызнаму, первый раз упомянутый в року 828. На його честь названа планетка (9543) Nitra. Числом обывательох Нѣтра шестый найвекшый город Словакии, але указуе спадову тенденцию. В року 1985 мав 83 тыс. обывательох. Через город тече рѣка Нѣтра. Город взник на сѣмох горбах, як старовѣкый Рим.

## История
В зачатку IX. стороча ту быв центер Нѣтрянского княжества (князь При́бина), а пак  твердыня и религийный центер, ту около року 830 заклали и высвятили  перву христианску церкву на територии нынѣшной Словакии, а неодовго пришли з мисиов Святы Кирил и Мефодий. В року 1248 Нѣтра достала привилегии города. Доминантов города суть стародавны  замковы муры и ворота на горбѣ Зобор (588 м) в сѣверной части города и середновѣкый град, обсягуючый тыж катедралу.

Нѣтрянскый град быв едным з найвекшых замкох середновѣку а не поддав ся ани монголскому впаду (1241).

## Обывательство

## Днешность
Нитра — важный транспортный узел. Основный промысел потравинарскый, в тому числѣ пиварскый, закладеный на переробцѣ агропродукции юга Словакии. Ту регуларно ся одбывають выставкы в ареалѣ Agrokomplex, едином выставищу такого типа в цѣлом штатѣ. Од року 1946 отворили Словацку земледѣлску универзиту, а од року 1959 Универзиту Константина Филозофа (до 1996 Педагогичный инштитут). 

Културны фестивалы: 
* Нѣтрянске културне лѣто; 
* Нѣтра, мила Нѣтра;
* Театрална Нѣтра;
* Нѣтрянска музична осень;
* Рождественна Нѣтра и др.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  C. 340
*  
*  

## Референции
Нѣтра (рѣка)

**Нѣтра**  *Nitra*,  *Neutra*,  *Nyitra* — рѣка в западной Словакии. 

## Ток
Выкырлюе на сѣвер од Приевидзы, на южном боку Малой Фатры под Фачковскым сѣдлом, котре лежить на граници  Малой Фатры зоз Стражовскыма верхами меджи верхами Гомолька (1063 м н.м.) и Ревань (1204 м н.м.). Вливать ся до рѣкы  Ваг при Комочи. Протѣкать через мѣста Бойнице, Топольчаны, Нѣтра и Новы Замкы. Довжка току — 166 км, а плоха базену — 4501 км2. 

## Регулация
До року 1950 довжка рѣкы была 243 км, а текла она старым корытом. В 1950-х рокох быв выбудованый штучный канал, зачавши од Новых Замкох, котрый споив Нѣтру з Вагом при Комочи. Старе корыто надале екзистуе, протѣкать через Мартовце и е повне водного живота ай вгодне про водну туристику. 

Старе корыто Нѣтры, *Stará Nitra*, одбочуе при Новых Замкох и вливать ся до Вага недалеко од його сутоку з Дунайом при Комарнѣ.

## Жерела и одказы
* 

## Референции


Nitra prievidza 1.jpg|В Приевидзи
Nitra River - April 2013.JPG|В городѣ Нѣтра
Komárom332.JPG|Суток з Вагом
Martovce6.JPG|Стара Нѣтра, Мартовце


Катеґорія:Рікы Словакии
Катеґорія:Рікы Европы
Катеґорія:Рікы подля алфавиту
(33158) Руфус

**(33158) Руфус**,  *Rúfus* —  планетка главного паса астероидох. Объявили ю 26. фебруара 1998 словацкы астрономове  в обсерватории *Модра*,  Словакия, и назвали на честь поета Милана Руфуса (1928–2009).

Планетка *(33158) Руфус* ся обертать довкола Сонця з периодом  на середньом одстояню .

## Жерела и одказы
*  
*  

## Референции

Катеґорія:Астрономія
Руфус
(9543) Нѣтра

**(9543) Нѣтра** — планетка главного паса астероидох. Была объявлена 4. децембра 1983 словацкым астрономом Миланом Анталом в обсерватории *Пискештетев*,  *Piszkéstető*, Мадярщина, и названа на честь города Нѣтра, историчного города в западной Словакии, котрый быв резиденциов князя Прибины и центром княжества Нитра в зачатку девятого стороча; история города звязана з первым христианским храмом на територии Словакии, а тыж з зачатком писемства на основѣ давной славянской азбукы глаголиця. Дочасна назва планеткы по объявлѣню была 1983XN1.

Планетка *(9543) Нѣтра* з розмѣром  ся обертать довкола Сонця з периодом  на середньом одстояню .

## Жерела и одказы
*  
*  

## Референции

Катеґорія:Астрономія
Нѣтра
Нѣтра (вызнамы)

**[[Нѣтра]]** — историчный город в Словакии. З назвов *Нѣтра* суть звязаны тыж иншы статьи.
* Нѣтра — административный центер Нѣтрянского края
* Нѣтра — гокейовый клуб в Словакии
* Нѣтра — окрес Нѣтрянского края Словакии
* Нѣтра — планетка 9543, главного паса астероидох
* Нѣтра — рѣка в Словакии
Закарпатскый народный хор

**Закарпатскый народный хор**, официално: **Заслуженый академичный Закарпатскый народный хор** — професионалный умѣлецкый ансамбл спѣву и танцю, створеный в Ужгородѣ 25. септембра 1945 под тогдышнов назвов: *Закарпатскый ансамбл пѣснѣ и танцю*, а уже в року 1947 быв реорганизованый на *Закарпатскый народный хор*. По 12 роках достав титул заслуженого, а по далшых 50 роках — академичного.

В сучасности колектив з юридичным статусом  *Комунальний Заклад Культури "Заслужений академічний Закарпатський народний хор" Закарпатської обласної ради* од септембра 2006 веде Наталия Петий-Потапчук. Е то единый в Украинѣ професионалный колектив, якый пропагуе и розвивать умѣня народностных меншин закарпатского края.

## Жерела и одказы
* 
* 
*  
## Референции
Василь Габда

**Василь Габда**, * 11. юл 1925, Ужгород, Чехословакия – †22. август 2003, Ужгород Украина — малярь, театралный декоратор и педагог, представитель Подкарпатской школы малярства.

## Биография
Учив ся в Ужгородской гимназии в (1935–1943), де перву науку малярства достав од Й  Бокшая. Штудовав архитектуру в Будапештѣ (1944–1945), выштудовав Ужгородске умѣлецко-промыслове училище (1946), де його учителями были Й. Бокшай, А. Ерделий, Ф. Манайло.

Працовав преподавательом училища (1947–1948) и декоратором музично-драматичного театра в Ужгородѣ. Габда — еден з основных представительох Подкарпатской школы малярства, майстер постимпресионистичного карпатского пейзажа. 

Його облюбены темы: лиричны крайовиды, рафиноване малярство тишины. Палета фарб спокойна, тепла и ясна, здержана переважно в синьо-зеленых ай лиловых тонах.

Векшы персоналны выставкы: Ужгород (1985); в Словакии: Кошице (1985), Требишов (1995), Комарно (1999). Образы Габды суть представлены в галереях Украины, России, Побалтя, Мадярщины, Германии, Японии, Канады, США, Венезуелы. 

## Творба
;Умѣлецкы титулы:
* 1958 — член Сполку малярьох Украины
* 1980 — Заслуженый малярь Украины
* 1995 — лавреат областной награды Бокшая и Ерделия
* 2000 — Народный малярь Украины
;Выбране з образох:серия «Минувшина Закарпаття» (1980); «На Гуцульщині» (1953), «Рання весна» (1968), «Волівеччина», «Ужгородський замок» (обадва – 1970), «Синя річка» (1972), «Осінні квіти» (1974), «Польові квіти», триптих «Пори року» (вшиткы – 1975), «Річка Уж» (1978), «Стара Верховина» (1979), «Старе дерево», «Осінь у Карпатах», «Казковий мотив» (вшиткы – 1981), «Тала вода» (1991), «Село Княгиня» (1993), «Осінні дерева» (1995), «27 лютого» (1996), «Соняшники» (1997), «Сині Карпати» (1998), «Ліс», «Село Кострино» (обидва – 2001).

## Жерела и одказы
* **Михайло Капраль**: Габда Василь // С. 105.
* 

## Референции
Город з правами жупы

**Город з правами жупы**, *megyei jogú város* — такый мадярскый город, котрый, по силѣ закона ч. LXV  з року 1990, мать росширены права зо статусом, подобным до жупы,  *megye*. Од 11. юла 2006 такы права мають 23 мадярскы городы: 18 з них суть административны центры жуп, але Будапешт, хоть е центром жупы Пешт (19-й), ку той категории не припадать, бо як головный город подрядженый е прямо централной владѣ. Окрем центрох 18 жуп далшы 5 городы были надѣлены тым статусом:
* Годмезеввашаргей,
* Дунауйварош,
* Ирд, 
* Надьканижа,
* Шопрон;
а в року 2022 парламент проголосовав змѣну и додав ещи два городы:
* Байа,
* Естергом.
Ку росширеным правам належать такы, котры иншы городы, не маючы того статуса, мусять рѣшати на жупном урядѣ, напримѣр: вопросы школства, зряджѣня библиотек, архивох, болниць, социалне обстараня и охрана дѣтей.  

## Жерела и одказы
* 

## Референции
Кумо-Манычска заглубина

**Кумо-Манычска заглубина**,  *Ку́мо-Ма́нычская впа́дина* — геологична заглубина, котра часто ся поважуе за природну границю меджи Европов и Азиев, лежить на югу европской части России меджи Азовскым и Каспийскым морями.

Ширина заглубины од 20 до 30 км, хоть в найузшых мѣстах спаде до 1 км, довжка — 700 км. Быв то в геологичной минулости пролив меджи двома морями. Теперь то ряд дробных соленых реликтовых озер, а в серединѣ — найвекше озеро Маныч-Гудило, споене на западѣ з рѣков Западный Маныч, притоком Дона, а на востоку з рѣков Восточный Маныч, дале каналом з рѣков Кума базена Каспийского моря.

## Жерела и одказы
* **Петрушина M. Н.** КУМО-МАНЫЧСКАЯ ВПАДИНА // Большая российская энциклопедия. Том 16. Москва, 2010, стр. 332 Редаговане: 2016. Одчитане: 22.07.2020
* 

## Референции

Катеґорія:География России
Кавказ

**Кавказ** — природный географичный регион в России, Грузии, Армении и Азербайджанѣ, меджи Чорным, Азовскым и Каспийскым морями, на сѣверѣ ограниченый Кумо-Манычсков заглубинов, на югу, понеже природной границѣ не мать, условно границьов Армении з Турциев ай Ираном. 

;Членѣня:Плоха региона чинить около 440 тыс. км2. Регион в найпростѣйшом членѣню дѣлять на Сѣверный и Южный Кавказ (на сѣвер и на юг од главного, вододѣлного гребѣня Великого Кавказа).

;Горы:В границях региона лежить  Великый Кавказ — найвысше в России (а залежно од дефиниции континенталных границь, и в Европѣ) горство, од котрого бере назву и цѣлый регион, и Малый Кавказ.

## Жерела и одказы
* **Петрушина М. Н.** КАВКАЗ // Большая российская энциклопедия. Том 12. Москва, 2008, стр. 356 Редаговане: 2016; Одчитане: 22.07.2020https://old.bigenc.ru/geography/text/2031438

## Референции
Ґрузіны

**Ґрузíны**, тыж **Картвелы** ( [kartvelebi] – самоназва **Картвелеби**) — на­род, основне обывательство Ґрузія. Чісло во світї ся одгадує на 5 міліоны.

## Референции
*Eastmond, Anthony (2010), Royal Imagery in Medieval Georgia, Penn State Press
*Suny, R. G. (1994), The Making of the Georgian Nation, Indiana University Press
*Lang, D. M. (1966), The Georgians, Thames & Hudson
*Rayfield, D. (2013), Edge of Empires: A History of Georgia, Reaktion Books
*Rapp, S. H. Jr. (2016) The Sasanian World Through Georgian Eyes, Caucasia and the Iranian Commonwealth in Late Antique Georgian Literature, Sam Houston State University, USA, Routledge
*Toumanoff, C. (1963) Studies in Christian Caucasian History, Georgetown University Press

Катеґорія:Народы і етніка
Катеґорія:Грузия
Сѣверный Кавказ

**Сѣверный Кавказ** — природный ай историчный регион Российской Федерации котрый поступно частями од  XVIII. стороча (Петро І., Катарина II. Велика) быв завойованый Россиев, а цѣлком став ся ей териториев в року 1864, по закончѣню Кавказской войны.

;Полога и обывательство:Лежить меджи Кумо-Манычсков заглубинов и главным гребеньом Великого Кавказа. В сучасности — найгустѣйше населеный регион Российской Федерации, колыска кавказскых народох и етничных груп. Обывательство 14,8 млн. особ. Плоха 258,3 тысяч км2.

;Зложѣня:До Сѣверного Кавказу припадають Краснодарскый и Ставропольскый краѣ и народностны републикы России: Адыгея, Дагестан, Карачаево-Черкесия, Кабардино-Балкария, Сѣверна Осетия, Ингушетия, Чеченска Република.

;Вызнам:Важный аграрно-промысловый регион з уродныма землями. Популарный регион туристикы и рекреации.

## Жерела и одказы
* СЕВЕРНЫЙ КАВКАЗ // **Большая российская энциклопедия**. Том 29. Москва, 2015, стр. 633 Редакция: 2017. Одчитане: 22.07.2020
* 

## Референции

Катеґорія:География России
Южный Кавказ

**Южный Кавказ**, тыж даколи **Закавказя** ( *Անդրկովկաս*,  *Cənubi Qafqaz*,  *სამხრეთი კავკასია*,  *Закавка́зье*) — часть Кавказа, геополитичный регион, положеный на юг од главного, вододѣлного гребеня Великого Кавказа.

## Полога
Регион Южный Кавказ на сѣверѣ ограниченый гребеньом Великого Кавказа, котрый згруба е и южнов границьов России, на югу — границями Турции и Ирана, на западѣ Чорным, а на выходѣ — Каспийскым морьом. Мать плоху 186,1 км2, на котрой лежать три независимы державы: Азербайджан, Армения, Грузия, часточно вызнаны Абхазия, Южна Осетия и спорный Нагорный Карабах. 

## Обывательство
Обывательство региона велми таркасте, подобно як то указуе Сѣверный Кавказ, и складовало я од старовѣку. Подля Геродота, Колхида, днешна западна часть Грузии, была заселена Египтянами. Через стороча ту ся одбывала значна миграция и в регионѣ во вельох изолованых мѣстах меджи горами створили собѣ осады малы етничны групы.

## Жерела и одказы
* 

## Референции
Йоанн Кутка

**Йоанн Кутка**, *1750, Суков, жупа Шариш, Мадярске кральовство – †1812, Унгвар, Мадярске кральовство — церковный дѣятель, просвѣтитель.

## Биография
Филозофию штудовав в Кошицях, теологию — в Мукачовѣ. Высвяченый на грекокатолицкого священика в року 1775, преподавав основы литургии в Мукачовской духовной семинарии (1777–1786) и быв ей ректором (1783–1786). Од року 1777 быв секретарьом епископа Бачинского, од року 1794 — каноником, а по смерти епископа (1809) — генералным викарьом капитулы, фактично старшов особов епархии. 

## Творба
Учебникы Йоанна Куткы днесь оцѣнють позитивно: они одзеркалюють языковый вывой на Угорской Руси той добы, котрый ся характеризовав приближаньом литературного языка од церковнославянского ку бесѣдному языкови народа. При пануючых тогды русофилскых поглядах интелигенции Кутка быв своима сочасниками критикованый за щедре примѣшованя мѣстной бесѣды до церковнославянского языка, а в року 1942 уже и литературознатель русофил Евгений Недзѣльскый дефинитивно ставать на оборону Куткы, котрый «бизовно знав литературный русскый язык, але свѣдомо не хосновав го» на хосен народной бесѣды, и аргументуе: 
# в том часѣ и в России язык розвивав ся путьом векшого хоснованя народной бесѣды;
# сам характер учебникох (катехизма, букваря) жадать, жебы язык быв порозумѣлый народови, а тото примѣшованя народной бесѣды мож видѣти и в катехизмах, котры тогды выдавали в России; 
# Кутка указав себе добрым педагогом, котрый розумѣв, же учебник будуть читати не лем добрѣ школованы интелигенты, знаючы русскый и церковнославянскый язык, но и прощава, случайно научивша ся читати, про котру треба поужити привычный словник; 
# наконець, язык Куткы, честно кажучи, быв овельо граматичнѣйшый и правилнѣйшый, неж язык обѣжникох самого епископа Бачинского, не кажучи уже за позднѣйшых новаторох, як примѣром, Ласлов Чопей. 
*Букварь* Куткы перевыдавав ся три раз, *Малый катехизм* 11 раз, послѣдный раз в року 1931! Евмений Сабов зазначав, же ку катехизму Куткы «народ привык, и тяжко было йому нанутити иншый». Тото само свѣдчить, же Кутка свое дѣло зробив добрѣ.

## Жерела и одказы
* **Udvari István**. Kutka János katekizmusa (Buda, 1801). Egy XIX század eleji ruszin kulcsmű. In Hungaro-Slavica 1997. Studia in honorem Stephani Nyomárkay. Budapest, 1997, pp. 329–333. 
* **Алмашій, Михайло**: Кутка Іоанн //Русинська педагогічна енциклопедія. — Ужгород: Карпатська Вежа, 2005. — 304 с.  С. 134.
* **Ковач, Федір**: Кутка Іван // С. 192.
* **Евгеній Недзѣльскій**; Очеркъ карпаторусской литературы. Изданіе Подкарпаторусскаго Народнопросвѣтительнаго Союза въ Ужгородѣ. 1942.  С. 92.
* **Поп, Иван**: Кутка Иоанн //Энциклопедия Подкарпатской Руси. — Ужгород: Изд-во В.Падяка, 2001. — 431 с.   С. 227.

## Референции
Геополитика

**Геополитика** — научна концепция и напрям политичной наукы, штудируючый роль географичных факторох в животѣ сполоченства и взаимных одношѣнь меджи державами.

Автором термина *Геополитика* поважують шведского географа, социолога и политика Рудолфа Челлена (1864–1922). Основны принципы и концепции геополитикы были сформулованы на закладах популарного в конци XIX. стороча географичного детерминизма и операли ся на роботу *Политична география* нѣмецкого географа Фридриха Ратцела (1844–1904). 

Геополитична концепция «животного простору» была выхоснована на оправданя териториалной експансии нацистичной Германии.

Од другой половкы 1980-х геополитика, одповѣдно вывою свѣтовых процесох, трансформуе ся на свѣтознаня (world studies) и глобалистику (global studies). Тоты напрямы штудий, вызнаючи важну роль териториалного простору (земля, вода, воздух), беруть в рахубу тыж иншы просторы, котры взникли в модерном свѣтѣ: економичный, културно-цивилизачный, информачный ай иншы просторы, котры в ростучой мѣрѣ вплывають на свѣтовы процесы, на интересы и безпеку каждой державы.

## Жерела и одказы
* **Гаджиев К. С.** ГЕОПОЛИТИКА // Большая российская энциклопедия. Том 6. Москва, 2006, стр. 628 Редакция: 2016.Одчитане: 23.07.2020https://old.bigenc.ru/world_history/text/2352503
* **Прохоров А. М. **(гл. ред.): Большой энциклопедический словарь — Москва: Советская энциклопедия, 1993. — 1630 с.   С. 290.

## Референции

Катеґорія:Ґеоґрафія
Регион

**Регион**, од  *regio напрям, линия, границя, округ* — територия (певнина, акватория), часто доста значна подля своей великости, (не лем котра е таксономична единиця в системѣ дакотрого териториалного членѣня, напримѣр: Азиатскый регион, Восточноазиатскый регион, Сибирскый регион), диспонуюча дакотрыма сполочныма характеристиками, едностайна область, гомогенна подля выбраного критерия и одличуюча ся од сосѣдных области подля того критерия.

Характеристикы, што служать за критерий можуть быти единичны або множны. В социалных науках суть, найчастѣйше, етничны, културны, языковы (регион Прованс, Франция), в географии — климатичны, або топографичны (регион субтропичный, регион Колхидска низина), в економичных науках — индустриализация або урбанизация (Рур в Германии), або шпециализация (Памутовый пояс в Сѣверной Америцѣ); в политичных науках — меджинародный вызнам (Близкый Выход).

Концепция региона хосенна и поуживать ся при анализах, планованю и администрованю вельох националных и меджинародных публичных програм. Регионализм, або регионална свѣдомость, чутя суродности, належности ку региону, е важным во многых припадах при историчных, политичных и социологичных анализах.

## Жерела и одказы
* **Дворецкий И. Х.**: Латинско-русский словарь. Изд. второе. М: «Русский язык», 1976. Сс. 863–864. 
* **Трёшников А.Ф.**:  Географический энциклопедический словарь: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с. С. 260.  
* 

## Референции
Боспор

**Боспор**,  *Karadeniz Воǧazi*,  *Βόσπορος* — пролив меджи Европов и Азиев, меджи Чорным и Мраморным морями. Оба берегы пролива суть турецкы. 

Довжка 30 км, ширина од 0,7 км до 3,7 км, найменша глубина на плавебной линии 36,5 м, найвекша 124 м. 

Берегы высокы, стромы. Найлѣпше природне пристанище — залив Золотый Рог на европском березѣ, при выходѣ до Мраморного моря; ту на обох берегах лежить Истанбул.

## Интересны факты
Грецка назва пролива дословно означать: воловый брод.

## Жерела и одказы
* 
* БОСФОР // **Большая российская энциклопедия**. Том 4. Москва, 2006, стр. 83–84 Редаговане: 2016. Одчитане: 24.07.2020https://old.bigenc.ru/geography/text/1879907

## Референции

Катеґорія:Турція
Дарданелы

**Боспор**,  *Çanakkale Воǧazi*,  *Δαρδανέλλια* — пролив меджи Европов и Азиев, меджи Егейскым и Мраморным морями. Оба берегы пролива суть турецкы.

Довжка 61 км, ширина од 1,2 км до 6,7 км, середня глубина на плавебной линии 55 м, найвекша 90 м (в найузшой части около Чанаккале). 

Старовѣка грецка назва: *Гел­лес­понт*  *Ελλήσποντoς*, што означать: мо­ре Гел­лы. Пролив уже и в старовѣку мав  стратегичный вызнам и на його берегах были во великом числѣ замкы, котры служили на оборону. Едным з такых замкох была Троя, положена при южном конци пролива на азийском березѣ.

Турецка назва походить од найвекшого пристава в проливѣ: Чанаккале.

## Жерела и одказы
* 
* ДАРДАНЕЛЛЫ // **Большая российская энциклопедия**. Том 8. Москва, 2007, стр. 331 Редаговане: 2016. Одчитане: 24.07.2020https://old.bigenc.ru/geography/text/1941183

## Референции

Катеґорія:Турція
Русскій соловей

**Русскій соловей** — зберка русинскых людовых спѣванок, зобрана Михаилом Врабельом и выдана в Унгварѣ в року 1890, перва книжка в истории бачванскых Русинох, напечатана их бесѣдов. 

## Рецепция
На Врабельову зберку одозвали ся рецензиями його сочасникы, як позитивныма, так и негативныма. Критика одзначала, же в зберцѣ суть не лем правдивы народны спѣванкы, але  и поезии од розличных авторох и часто их авторы «хочуть приблизити литературный язык ку великорусскому, з котрым недоста добрѣ знакомы, и достають чудный, даколи смѣшный язык». Польскый етнографичный журнал *Wisła, 1980/4* такы поезии назвав *wierszydła*-ми и, не давши собѣ далшой намагы, в девятьох рядках засудив зберку. Напротив, *Славянскіе Извѣстія, 1890/44* Врабеля и його зберку хвалять и прославляють и называють «драгоцѣнным выданьом, де мож легко ся запознати з народным русскым языком угорскых селян», не позераючи на то, же там велика часть спѣванок не народна. Подробный розбор книжкы дав Владимир Перетц в роботѣ *К вопросу о взаимном влиянии песен славянских народов* (Кіевская старина, 1892), котра того ж року вышла и окремов брожуров. Автор зазначать тыж и вельо позитивных сторон зберькы, меджи иншым, на сторонѣ 68 находить «обстойный верш, повный щирого вдухновѣня»:

котрый первый раз быв опубликованый в зберцѣ Врабеля, а по часѣ став ся русинсков гимнов. 

## Вызнам
Независимо од критикы, справедливой або не все, книга в своем часѣ мала великый вызнам, бо через недостаток русинскых книг, охотны до читаня мусѣли брати ся до сербской або словацкой литературы, котру розумѣли, а пак одты черпали литературны знаня и взоры про наслѣдованя. Парадоксално, але в нашой добѣ само имя Врабеля стало ся призабытым, а його зберка — недоступнов про днешного читателя. Зато, коли в року 2014 старанями добродѣйкы Наталии Гаттас (США) в Ужгородѣ вышло репринтне выданя той и еще едной зберькы Михаила Врабеля, днешна критика тот факт оцѣнюе як хосенный и похвалный.

Окремый вызнам мала тота книжка про бачванскых Русинох. 

## Жерела и одказы
* **Владиміръ Перетцъ**: Слово о «Русскомъ соловьѣ» — Кіевъ: Типографія Г. Т. Корчакъ-Новицкаго, 1892.  Одчитане: 2020-07-26
* 
* **Микола М. Цап**: Столїтиє «Русского соловея» //Народни календар 1990 — Нови Сад: Руске слово, 1989 Сс. 47–50

## Референции